สวัสดีค่ะ อยากสอบถามมีเพศสัมพันธ์ล่าสุดเมื่อวันที่ 5 มิถุนา แบบป้องกัน ทิ้งระยะมาสักพักทีการนอนช่วงตี4ตื่นบ่ายๆมาตลอด มีตกขาวสีออกเหลืองอ่อนๆ มีกลิ่น พอถึงกำหนดประจำเดือนก็คือยังไม่มา ล่าช้ามา4วันแล้ว มีปวดท้องน้อยนิดหน่อยมา1-2วัน แต่ไม่มีประจำเดือนสักทีค่ะ กังวลไปหมดแล้ว รบกวนคุณให้คำปรึกษาทีนะคะ
สวัสดีค่ะ หากมีเพศสัมพันธ์แบบป้องกันคือการใส่ถุงยางอนามัย ที่ใส่ไว้ตลอดการมีเพศสัมพันธ์ ถุงไม่ได้ขาดหรือรั่วเลยนั้น โอกาสตั้งครรภ์มีได้น้อยกว่า 1-2% ค่ะโดยการมีตกขาวสีออกเหลืองอ่อนๆมีกลิ่นดังกล่าวมา ไม่ได้บ่งบอกว่าตั้งครรภ์หรือไม่ การมีตกขาวผิดปกติอาจหมายถึงการติดเชื้อในช่องคลอดหรือปากมดลูกประจำเดือนที่ไม่มาตามกำหนดในตอนนี้อาจมีสาเหตุต่างๆเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล ซึ่งอาจทำให้ประจำเดือนคลาดเคลื่อนได้เช่นกันแต่อย่างไรก็ตามควรยืนยันการตั้งครรภ์ก่อน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามปกติ ควรไปยืนยันผลที่รพ.และหาสาเหตุต่อไป